****

**REPUBLIKA HRVATSKA**

**DUBROVAČKO-NERETVANSKA ŽUPANIJA**

**http://www.metkovic.hr/grb_small.gif *GRAD METKOVIĆ***

**GRADONAČELNIK**

**KLASA: 302-01/24-01/01**

**URBROJ: 2117-10-02-24-4**

**Metković, 20. studenog 2024.g.**

Temeljem Programa mjera poticanja poduzetništva u gradu Metkoviću za 2024. godinu („Neretvanski glasnik“, broj 9/24), i čl. 55. Statuta Grada Metkovića („Neretvanski glasnik“ br. 1/21) Gradonačelnik Grada Metkovića raspisuje sljedeći

**JAVNI POZIV**

**za podnošenje prijava** **za dodjelu potpora** **iz Programa mjera**

**poticanja poduzetništva u gradu Metkoviću za 2024. godinu**

1. **PREDMET JAVNOG POZIVA**

Predmet ovog javnog poziva je dodjela nepovratnih potpora i subvencija za provedbu mjera izPrograma mjera poticanja poduzetništva u gradu Metkoviću za 2024. godinu („Neretvanski glasnik“ 9/24).

U okviru Javnog poziv realiziraju se sljedeće mjere i aktivnosti:

1. Potpore novoosnovanim tvrtkama i obrtima,
2. Potpore za nabavku strojeva, opreme i uređenja poslovnog prostora,

Nepovratne potpore po Javnom pozivu dodjeljuju se sukladno pravilima sadržanim u Uredbi Komisije (EU) br. 2023/2831, od 13. prosinca 2023., o primjeni članaka 107. i 108. Ugovora o funkcioniranju Europske unije na de minimis potpore (Službeni list Europske unije, L 2023/2831, od 15. 12. 2023.) (u dajnjem tekstu Uredba).

1. **KORISNICI MJERA**

Korisnici mjera iz ovog Programa mogu biti subjekti malog gospodarstva utvrđeni Zakonom o poticanju razvoja malog gospodarstva („Narodne novine“ broj 29/02, 63/07, 53/12, 56/13 i 121/16) koji posluju i imaju registrirano sjedište na području grada Metkovića izuzev trgovačkih društava kojima je Grad Metković osnivač ili ima vlasnički udio u temeljnom kapitalu.

Korisnik potpore mora imati najmanje 1 (jednog) zaposlenog na neodređeno puno radno vrijeme (vlasnik/ca i/ili 1 zaposleni). Vlasnik obrta smatra se zaposlenikom svog obrta ukoliko nema zasnovan radni odnos kod druge pravne ili fizičke osobe.

1. **MJERE ZA DODJELU POTPORA**

Potpore se dodjeljuju prema uvjetima određenim za provedbu pojedine mjere kako slijedi:

**MJERA 1. – POTPORE NOVOOSNOVANIM TVRTKAMA I OBRTIMA**

**Grad Metković dodjeljuje nepovratne potpore poduzetnicima - početnicima koji su upisani u odgovarajući registar s početkom obavljanja djelatnosti u razdoblju ne dužem od 2 (dvije) godine od dana podnošenja zahtjeva za dodjelu potpore.**

Subvencija po ovoj mjeri se odobrava za slijedeće poslovne aktivnosti:

1. Izrada poslovnih planova/investicijskih programa,
2. Nabava informatičke opreme i programskih aplikacija za početak poslovanja,
3. Bankarske usluge za obradu kredita,
4. Ishođenje dokumentacije potrebne za otvaranje obrta ili trgovačkog društva te podnošenje zahtjeva za kredit (troškovi javnog bilježnika, procjena nekretnina, obrasci boniteta, sudski vještaci, projektno-tehnološka dokumentacija, studija utjecaja na okoliš, razne dozvole, itd.),
5. Uređenje poslovnog prostora za osnovnu djelatnost obrta ili trgovačkog društva (građevinski, instalacijski i radovi unutrašnjeg uređenja),
6. Izrada mrežne stranice i vizualnog identiteta tvrtke,
7. Nabavka opreme, strojeva te alata za rad (Leasing se ne financira)
8. Nabava gospodarskog vozila (kategorija N) novog ili rabljenog do 5 godina starosti kupljenog od ovlaštenog trgovca, ukoliko je vozilo nužno za obavljanje osnovne djelatnosti za koju je poslovni subjekt registriran sukladno navedenom u obavijesti o razvrstavanju poslovnog subjekta prema nacionalnoj klasifikaciji djelatnosti (NKD 2007) (Leasing se ne financira).

**Podnositelj potpore treba dostaviti sljedeću dokumentaciju:**

* Popunjen Obrazac 1 (koji se nalazi uz ovaj Poziv);
* Preslika osobne iskaznice vlasnika trgovačkog društva, odnosno vlasnika obrta
* Izvadak iz sudskog registra za trgovačka društva, odnosno izvadak iz obrtnog registra za obrte – **prihvaćaju se Izvadci ili neslužbene kopije izvadaka ne starije od dana objave javnog poziva!** **U slučaju više osnivača trgovačkog društva potrebno je priložiti i presliku društvenog ugovora u kojem je vidljiva struktura vlasništva, odnosno u slučaju zajedničkog obrta priložiti presliku ugovora o ortaštvu;**
* Preslika obavijesti o razvrstavanju poslovnog subjekta prema NKD-u Državnog zavoda za statistiku za trgovačka društva i zadruge, odnosno izvadak iz obrtnog registra za obrte;
* Opis projekta i očekivani rezultat;
* Preslika računa/predračuna za nabavu opreme, strojeva, alata, gospodarskog automobila ili izvršenu uslugu. *Oni koji prilažu* ***račun odmah prilažu i bankovni izvod*** *iz kojeg je vidljivo izvršeno plaćanje.* *Podnositelji zahtjeva koji uz zahtjev prilažu* ***predračun/ponudu*** *za tražena sredstva, po obradi zahtjeva, ukoliko ispunjavaju sve ostale uvjete,* ***biti će pozvani putem elektroničke pošte da u roku 3 radna dana dostave dokaz o plaćanju*** *(Račun i bankovni izvod iz kojeg je vidljiva uplata) kako bi se mogao donijet Zaključak o dodjeli potpore male vrijednosti*. **Ukoliko u ostavljenom roku ne dostave tražene dokaze smatra se da su odustali od zahtjeva;**
* JOPPD obrazac za rujan 2024. godine s potvrdom Porezne uprave o zaprimanju (za isplaćenu plaću za rujan 2024. koja je isplaćena u listopadu 2024.);
* Preslika rješenja kojim se utvrđuje invaliditet zaposlenika (ukoliko zapošljava osobu s invaliditetom);
* Potvrda o statusu Hrvatskog branitelja iz Domovinskog rata (za poslodavce);
* Obrazac PD za 2023. godinu (za trgovačka društva), obrazac DOH za 2023. godinu (za obrtnike), PO-SD obrazac za 2023. godinu (za paušalne obrte), s potvrdom zaprimanja od strane Porezne uprave;
* Ispunjen obrazac izjave o korištenim potporama male vrijednosti (koji obuhvaća sve dodijeljene potpore);
* Ispunjen obrazac izjave za vlasnike paušalnog obrta;
* Potvrda da podnositelj zahtjeva koji traži potporu nema nepodmirenih obveza prema Poreznoj upravi (ne stariju od 30 dana od dana podnošenja zahtjeva);
* Potvrda trgovačkog društva Metković d.o.o. za vodoopskrbu i odvodnju otpadnih voda, o nepostojanju nepodmirenih obveza prema navedenom društvu (ne stariju od 30 dana od dana podnošenja zahtjeva);
* Potvrda trgovačkog društva Čistoća Metković d.o.o. za obavljanje komunalnih djelatnosti, o nepostojanju nepodmirenih obveza prema navedenom društvu (ne stariju od 30 dana od dana podnošenja zahtjeva);
* Potvrda trgovačkog društva Metković razvoj d.o.o., o nepostojanju nepodmirenih obveza prema navedenom društvu (ne stariju od 30 dana od dana podnošenja zahtjeva);
* Povjerenstvo će po službenoj dužnosti utvrditi eventualno dugovanje prema Gradu Metkoviću, a svi prijavitelji kojima se na dan prijave utvrdi dugovanje prema Gradu Metkoviću bit će isključeni iz Javnog poziva .

**NAPOMENA:**

* **Mole se podnositelji zahtjeva da provjere svoja eventualna dugovanja prema Gradu Metkoviću prije samog podnošenja zahtjeva, budući da se neće ostavljati rok za podmirenje dugovanja ukoliko isto postoji**. Navedeno je moguće učiniti putem e- maila: [lucija.vidovic@metkovic.hr](mailto:lucija.vidovic@metkovic.hr), odnosno na telefon: 020/681-395 – kontakt osoba: Lucija Vidović (računovodstvo).
* **Vezano za stanje dugovanja prema trgovačkim društvima kojima je osnivač Grad Metković, svi podnositelji zahtjeva svoje stanje duga prije podnošenja zahtjeva za izdavanje potvrde o nepostojanju dugovanja** **mogu provjeriti putem telefona na niže navedene brojeve**:

1. Čistoća Metković d.o.o. – tel: 020/685-138 (računovodstvo)
2. Metković d.o.o. – tel: 020/690-688 (računovodstvo)
3. Metković Razvoj d.o.o. – tel: 020/681-866 (računovodstvo)

**Sve dodatne informacije vezane uz pojašnjenje Javnog poziva možete dobiti putem telefona: 020/ 681-395, kontakt osoba: Ana Turk ili na e-mail:** [**ana.turk@metkovic.hr**](mailto:ana.turk@metkovic.hr)

**Naknada troškova isplaćuje se po odobrenom zahtjevu, jednokratno u visini do 70% prihvatljivih troškova, u iznosu maksimalno 1.300,00 EUR.**

Prihvatljivi troškovi su troškovi nastali nakon **1. siječnja 2024. godine**.

Dvostruko financiranje troškova nije prihvatljivo.

Porez na dodanu vrijednost (PDV) nije prihvatljiv trošak za podnositelje zahtjeva koji su u sustavu

PDV-a.

*Sustav bodovanja za Mjeru 1 provodi se na sljedeći način:*

|  |  |  |
| --- | --- | --- |
| **KRITERIJ** | **BROJ BODOVA** | **NAJVIŠE BODOVA** |
| Poslodavac koji zapošljava 8 ili više zaposlenika | 10 | 10 |
| Poslodavac koji zapošljava 4-7 zaposlenika | 8 |
| Poslodavac koji zapošljava 3 zaposlenika | 6 |
| Poslodavac koji zapošljava 2 zaposlenika | 4 |
| Poslodavac koji zapošljava 1 zaposlenika | 2 |
| Poslodavac koji zapošljava osobu s invaliditetom | 2 | 2 |
| Žena je vlasnik 50% i više od 50% trgovačkog društva ili obrta | 4 | 4 |
| Žena je vlasnik manje od 50% trgovačkog društva ili obrta | 2 |
| Poslodavac je branitelj iz Domovinskog rata | 2 | 2 |
| Pozitivno poslovanje u prethodnoj fiskalnoj godini | 2 | 2 |
| Poduzetnik je mlađi od 25 godina | 6 | 6 |
| Poduzetnik je stariji od 25 godina i mlađi od 29 godina | 4 |
| Poduzetnik je stariji od 29 godina | 2 |
| Poduzetnik tijekom 2022. i 2023. godine nije ostvario potporu od Grada Metkovića u okviru Programa mjera poticanja poduzetništva u Gradu Metkoviću | 2 | 2 |
| **UKUPNO:** | | **28** |

***\*Ubrajaju se samo zaposleni na puno radno vrijeme***

**MJERA 2. – POTPORE ZA NABAVU STROJEVA, OPREME I UREĐENJE POSLOVNOG PROSTORA**

**Za ostvarivanje ove potpore potrebno je da poslovni subjekt bude upisan u odgovarajući registar** **s početkom obavljanja djelatnosti minimalno 2 (dvije) godine od dana podnošenja zahtjeva.**

Subvencija po ovoj mjeri se odobrava za slijedeće poslovne aktivnosti:

1. Troškove nabavke strojeva, opreme, alata, mjernih i kontrolnih uređaja i instrumenata za osnovnu djelatnost za koju su poslovni subjekti registrirani sukladno navedenom u obavijesti o razvrstavanju poslovnog subjekta prema nacionalnoj klasifikaciji djelatnosti (NKD 2007) (Leasing se ne financira),
2. Radove na uređenju poslovnog prostora koji povećavaju kvalitetu i vrijednost istog (izgradnja i investicijsko održavanje, izrada reklame),
3. Nabava računala, računalne opreme i programske opreme, licenci, računalnih programa i sustava vezanih uz alate i opremu za obavljanje djelatnosti,
4. Nabava gospodarskog vozila (kategorija N) novog ili rabljenog do 5 godina starosti kupljenog od ovlaštenog trgovca, ukoliko je vozilo nužno za obavljanje osnovne djelatnosti za koju je poslovni subjekt registriran sukladno navedenom u obavijesti o razvrstavanju poslovnog subjekta prema nacionalnoj klasifikaciji djelatnosti (NKD 2007) (Leasing se ne financira).

**Podnositelj potpore treba dostaviti sljedeću dokumentaciju:**

* Popunjen Obrazac 2 (koji se nalazi uz ovaj Poziv);
* Izvadak iz sudskog registra za trgovačka društva, odnosno izvadak iz obrtnog registra za obrte – **prihvaćaju se Izvadci ili neslužbene kopije izvadaka ne starije od dana objave poziva!** **U slučaju više osnivača trgovačkog društva potrebno je priložiti i presliku društvenog ugovora u kojem je vidljiva struktura vlasništva, odnosno u slučaju zajedničkog obrta priložiti presliku ugovora o ortaštvu;**
* Preslika obavijesti o razvrstavanju poslovnog subjekta prema NKD-u Državnog zavoda za statistiku za trgovačka društva i zadruge, odnosno izvadak iz obrtnog registra za obrte;
* Opis projekta i očekivani rezultat;
* Preslika računa/predračuna za nabavu opreme, strojeva, alata, gospodarskog automobila ili izvršenu uslugu. *Oni koji prilažu* ***račun odmah prilažu i bankovni izvod*** *iz kojeg je vidljivo izvršeno plaćanje. Podnositelji zahtjeva koji uz zahtjev prilažu* ***predračun/ponudu*** *za tražena sredstva, po obradi zahtjeva, ukoliko ispunjavaju sve ostale uvjete,* ***biti će pozvani putem elektroničke pošte da u roku 3 radna dana dostave dokaz o plaćanju*** *(Račun i bankovni izvod iz kojeg je vidljiva uplata) kako bi se mogao donijet Zaključak o dodjeli potpore male vrijednosti.* ***Ukoliko u ostavljenom roku ne dostave tražene dokaze smatra se da su odustali od zahtjeva;***
* JOPPD obrazac za rujan 2024. godine s potvrdom Porezne uprave o zaprimanju (za isplaćenu plaću za rujan 2024. koja je isplaćena u listopadu 2024.);
* Preslika rješenja kojim se utvrđuje invaliditet zaposlenika (ukoliko zapošljava osobu s invaliditetom);
* Potvrda o statusu Hrvatskog branitelja iz Domovinskog rata (za poslodavce);
* Obrazac PD za 2023. godinu (za trgovačka društva), obrazac DOH za 2023. godinu (za obrtnike), PO-SD obrazac za 2023. godinu (za paušalne obrte), s potvrdom zaprimanja od strane Porezne uprave;
* Tablica kretanja broja zaposlenika siječanj - rujan 2023. godine i siječanj – rujan 2024. godine
* Ispunjen obrazac izjave o korištenim potporama male vrijednosti (koji obuhvaća sve dodijeljene potpore);
* Ispunjen obrazac izjave za vlasnike paušalnog obrta;
* Potvrda da podnositelj zahtjeva koji traži potporu nema nepodmirenih obveza prema Poreznoj upravi (ne stariju od 30 dana od dana podnošenja zahtjeva);
* Potvrda trgovačkog društva Metković d.o.o. za vodoopskrbu i odvodnju otpadnih voda, o nepostojanju nepodmirenih obveza prema navedenom društvu (ne stariju od 30 dana od dana podnošenja zahtjeva);
* Potvrda trgovačkog društva Čistoća Metković d.o.o. za obavljanje komunalnih djelatnosti, o nepostojanju nepodmirenih obveza prema navedenom društvu (ne stariju od 30 dana od dana podnošenja zahtjeva);
* Potvrda trgovačkog društva Metković razvoj d.o.o., o nepostojanju nepodmirenih obveza prema navedenom društvu (ne stariju od 30 dana od dana podnošenja zahtjeva);
* Povjerenstvo će po službenoj dužnosti utvrditi eventualno dugovanje prema Gradu Metkoviću, a svi prijavitelji kojima se na dan prijave utvrdi dugovanje prema Gradu Metkoviću bit će isključeni iz Javnog poziva.

**NAPOMENA:**

**Mole se podnositelji zahtjeva da provjere svoja eventualna dugovanja prema Gradu Metkoviću prije samog podnošenja zahtjeva za izdavanje potvrde o nepostojanju duga, budući da se neće ostavljati rok za podmirenje dugovanja ukoliko isto postoji.** Navedeno je moguće učiniti putem e- maila: [lucija.vidovic@metkovic.hr](mailto:lucija.vidovic@metkovic.hr), odnosno na telefon: 020/681-395 – kontakt osoba: Lucija Vidović (računovodstvo).

**Vezano za stanje dugovanja prema trgovačkim društvima kojima je osnivač Grad Metković, svi podnositelji zahtjeva svoje stanje duga prije podnošenja zahtjeva za izdavanje potvrde o nepostojanju dugovanja** mogu provjeriti putem telefonski na sljedeći način:

1. Čistoća Metković d.o.o. – tel: 020/685-138 (računovodstvo)
2. Metković d.o.o. – tel: 020/690-688 (računovodstvo)
3. Metković Razvoj d.o.o. – tel: 020/681-866 (računovodstvo)

**Sve dodatne informacije vezane uz pojašnjenje Javnog poziva možete dobiti putem telefona:**

**020/ 681-395, kontakt osoba: Ana Turk, ili na e-mail:** [**ana.turk@metkovic.hr**](mailto:ana.turk@metkovic.hr) **.**

**Naknada troškova isplaćuje se po odobrenom zahtjevu, jednokratno u visini do 50% prihvatljivih troškova, u maksimalnom iznosu 1.600,00 EUR**

Prihvatljivi troškovi su troškovi nastali nakon **1. siječnja 2024. godine.**

Dvostruko financiranje istog troška nije prihvatljivo.

Porez na dodanu vrijednost (PDV) nije prihvatljiv trošak za podnositelje zahtjeva koji su u sustavu

PDV-a.

*Sustav bodovanja za Mjeru 2 provodi se na sljedeći način:*

|  |  |  |
| --- | --- | --- |
| **KRITERIJ** | **BROJ BODOVA** | **NAJVIŠE BODOVA** |
| Poslodavac koji zapošljava 8 ili više zaposlenika | 10 | 10 |
| Poslodavac koji zapošljava 4-7 zaposlenika | 8 |
| Poslodavac koji zapošljava 3 zaposlenika | 6 |
| Poslodavac koji zapošljava 2 zaposlenika | 4 |
| Poslodavac koji zapošljava 1 zaposlenika | 2 |
| Poslodavac koji zapošljava osobu s invaliditetom | 2 | 2 |
| Žena je vlasnik 50% i više od 50% trgovačkog društva ili obrta | 4 | 4 |
| Žena je vlasnik manje od 50% trgovačkog društva ili obrta | 2 |
| Poslodavac je branitelj iz Domovinskog rata | 2 | 2 |
| Broj godina obavljanja djelatnosti <5 | 2 | 4 |
| Broj godina obavljanja djelatnosti >5 | 4 |
| Pozitivno poslovanje u prethodnoj fiskalnoj godini | 4 | 4 |
| Negativno poslovanje u prethodnoj fiskalnoj godini | 2 |
| Prosječan broj zaposlenih u 2024. godini smanjio se u odnosu na prosječan broj zaposlenih u 2023. godini | 0 | 6 |
| Prosječan broj zaposlenih u 2024. godini ostao je na razini prosječnog broja zaposlenih u 2023. godini | 2 |
| Prosječan broj zaposlenih u 2024. godini povećao se za 1 do 3 zaposlenika u odnosu na prosječan broj zaposlenih u 2023. godini | 4 |
| Prosječan broj zaposlenih u 2024. godini povećao se za 4 i više zaposlenika u odnosu na prosječan broj zaposlenih u 2023. godini | 6 |
| Poduzetnik tijekom 2020., 2021., 2022. i 2023. godine **nije ni jednom** ostvario potporu od Grada Metkovića u okviru Programa mjera poticanja poduzetništva u Gradu Metkoviću | 4 |  |
| Poduzetnik je tijekom 2020., 2021., 2022. i 2023. godine **jednom** ostvario potporu od Grada Metkovića u okviru Programa mjera poticanja poduzetništva u Gradu Metkoviću | 3 |  |
| Poduzetnik je tijekom 2020., 2021., 2022. i 2023. godine **dva puta** ostvario potporu od Grada Metkovića u okviru Programa mjera poticanja poduzetništva u Gradu Metkoviću | 2 | 4 |
| Poduzetnik tijekom 2020., 2021., 2022. i 2023. godine **tri puta** ostvario potporu od Grada Metkovića u okviru Programa mjera poticanja poduzetništva u Gradu Metkoviću | 1 |  |
| Poduzetnik tijekom 2020., 2021., 2022. i 2023. godine **četiri puta** ostvario potporu od Grada Metkovića u okviru Programa mjera poticanja poduzetništva u Gradu Metkoviću | 0 |  |
| **UKUPNO:** | | **36** |

***\* Ubrajaju se samo zaposleni na puno radno vrijeme***

*\*\** ***Izračun se radi na prosječnom broju zaposlenih u razdoblju siječanj – rujan 2023. godine u odnosu na***

***siječanj – rujan 2024. godine***

1. **ROKOVI ZA PODNOŠENJE ZAHTJEVA ZA DODJELU POTPORA**

Javni poziv za dodjelu se objavljuje na službenoj stranici Grada Metkovića [www.grad-metkovic.hr](http://www.grad-metkovic.hr) .

Prijave na ovaj Javni poziv bit će moguće podnositi od **20. studenog 2024. godine do 29. studenog 2024. godine**.

Prijave podnesene izvan roka propisanog Javnim pozivom, kao i nepotpune prijave, neće se razmatrati, o čemu će

podnositelji prijave biti obaviješteni.

1. **SREDSTVA POTPORE**

Ukupno raspoloživa sredstva namijenjena za dodjelu potpora po ovom javnom pozivu iznose 66.400,00 EUR

Grad Metković će u cilju poticanja poduzetništva, temeljem planiranih sredstava u Proračunu Grada Metkovića za 2024. godinu, davati potpore kroz sljedeće mjere i aktivnosti:

|  |  |  |
| --- | --- | --- |
|  | 1. Potpore novoosnovanim tvrtkama i obrtima – u ukupnom iznosu od **13.280,00 EUR** |  |
|  | 2. Potpore za nabavku strojeva, opreme i uređenja poslovnog prostora – u ukupnom iznosu od  **53.120,00 EUR** |  |
|  |  |

1. **NAČIN DODJELE POTPORA**

Na osnovu provedenog Javnog poziva i ocjene dopuštenosti, a na prijedlog Povjerenstva za dodjelu potpora iz Programa mjera za poticanje poduzetništva u Gradu Metkoviću, gradonačelnik Grada Metkovića donosi Odluku/Zaključak o dodjeli potpore.

Zahtjevi za potpore dostavljeni na posebnom obrascu (koji se nalazi u prilogu ovog Javnog poziva) uz pripadajuću dokumentaciju, obrađuju se nakon zatvaranja javnog poziva i rangiraju se sukladno broju bodova koji ostvare. Ukoliko dva ili više prijavitelja imaju jednak broj bodova, prednost imaju prijavitelj/i koji su ranije podnijeli zahtjev.

Nakon zatvaranja javnog poziva i obrade pristiglih zahtjeva Povjerenstvo utvrđuje listu na kojoj će podnositelji biti rangirani prema ostvarenom broju bodova.

Podnositelji zahtjeva koji uz zahtjev prilože Predračun za tražena sredstva, po obradi zahtjeva, ukoliko ispunjavaju sve ostale uvjete, ***biti će pozvani putem elektroničke pošte da u roku 3 radna dana dostave dokaz o plaćanju*** *(Račun i bankovni izvod iz kojeg je vidljiva uplata), kako bi se mogao donijet Zaključak o dodjeli potpore male vrijednosti.* ***Ukoliko podnositelji u ostavljenom roku ne dostave tražene dokaze smatra se da su odustali od zahtjeva!***

Povjerenstvo za dodjelu potpora može, ukoliko postoje neke nejasnoće u priloženoj dokumentaciji, zatražiti i dodatno pojašnjenje dokumentacije, koje su korisnici potpore dužni dostaviti u naznačenom roku, a u protivnom će se takav zahtjev smatrati nepotpunim.

Nepotpuni zahtjevi neće se razmatrati.

Sredstva dodijeljene potpore isplaćuju se isključivo na IBAN korisnika potpore.

Neće se prihvatiti prijave podnositelja nad kojima je otvoren stečajni postupak ili predstečajna nagodba, te oni koji se nalaze u postupku likvidacije.

1. **NAČIN PODNOŠENJA ZAHTJEVA**

Zahtjevi se podnose na propisanim Obrascima, a isti se nalaze u prilogu ovog Javnog poziva na službenoj web stranici Grada Metkovića: [www.grad-metkovic.hr](http://www.grad-metkovic.hr) .

Zahtjev se dostavlja **ISKLJUČIVO POŠTOM, PREPORUČENOM POŠILJKOM**, u zatvorenoj omotnici s nazivom i adresom korisnika sredstava, na sljedeću adresu:

**GRAD METKOVIĆ**

**Jedinstveni upravni odjel**

**Odsjek za komunalne poslove, prostorno planiranje,**

**gospodarstvo i fondove EU**

**Stjepana Radića 1, 20350 Metković**

**s naznakom: „Prijava na Javni poziv za dodjelu potpora iz Programa mjera**

**poticanja poduzetništva u gradu Metkoviću za 2024. godinu-NE OTVARAJ!!!“**

**Ukoliko dva ili više prijavitelja imaju jednak broj bodova, prednost imaju prijavitelj/i koji su ranije podnijeli zahtjev. Iz tog razloga vrlo je bitno da na omotnici bude poštanska naljepnica s datumom i satom zaprimanja (o točnoj vrsti usluge možete se informirati na poštanskom šalteru prije slanja). Pošiljka na kojoj nije vidljiv sat zaprimanja, smatrat će se da je zaprimljena u 19:00 sati naznačenog datuma.**

**IX. KONTROLA NAMJENSKOG KORIŠTENJA POTPORA**

**Korisnik potpore dužan je omogućiti davatelju potpore, Gradu Metkoviću, kontrolu namjenskog utroška dobivene potpore.** Ukoliko poduzetnik u skladu s Javnim pozivom ostvari pravo na potporu na temelju dostavljene neistinite dokumentacije, ili se utvrdi da je za istu namjenu primio potporu iz drugih izvora, dobivena sredstva uvećana za zakonsku zateznu kamatu koja se obračunava od dana primitka iznosa, mora vratiti u Proračun Grada Metkovića, te se u slijedećih 5 (pet) godina isključuje iz svih programa sufinanciranja i subvencioniranja Grada Metkovića.

1. **ZAVRŠNE ODREDBE**

**Podnositelji zahtjeva vlastoručnim potpisom i pečatom subjekta potvrđuje istinitost podataka.**

**Podnositelji zahtjeva daju privolu da se njihovi osobni podaci mogu objaviti na internetskim stranicama, oglasnoj ploči Grada Metkovića, a u svrhu radi koje su prikupljeni.**

**Grad Metković zadržava pravo izmjene i poništenja ovog Javnog poziva, pri čemu ne snosi nikakvu odgovornost prema podnositeljima zahtjeva glede troškova sudjelovanja.**

**GRADONAČELNIK**

**Dalibor Milan, dipl. iur., v.r.**